ยามาดะคุงกับแม่มดทั้งเจ็ด

เป็นซีรีส์มังงะญี่ปุ่น ที่เขียนและวาดภาพประกอบโดยมิกิ โยชิกาวะ (吉河 美希) ตีพิมพ์ต่อเนื่องใน โชเน็นแม็กกาซีน นิตยสารโชเน็งของสำนักพิมพ์โคดันชะ ตั้งแต่เดือนกุมภาพันธ์ 2012 ถึงกุมภาพันธ์ 2017 โดยรวบรวมเป็นฉบับรวมเล่ม (ทังโกบง) ได้ทั้งหมด 28 เล่ม ซีรีส์นี้เผยแพร่ในรูปแบบดิจิทัลเป็นภาษาอังกฤษโดย Crunchyroll เริ่มในปี 2013 และได้รับอนุญาตในอเมริกาเหนือโดย Kodansha USA ในปี 2015

ละครโทรทัศน์ที่ดัดแปลงจากมังงะจำนวน 8 ตอนออกอากาศทางฟูจิทีวี ตั้งแต่เดือนสิงหาคมถึงกันยายน 2013 ซีรีส์อนิเมะโทรทัศน์ความยาว 12 ตอนซึ่งดัดแปลงโดยไลเดนฟิมส์ ออกอากาศตั้งแต่เดือนเมษายนถึงมิถุนายน 2015

 เนื้อเรื่อง 
ริว ยามาดะ (山田 竜) เป็นที่รู้จักในฐานะนักเรียนเกเรในโรงเรียนมัธยมปลาย เขาเบื่อการเรียนหลังจากเรียนหนังสือมา 1 ปี วันหนึ่ง เขาบังเอิญตกจากบันไดกระแทกใส่อูราระ ชิราอิชิ (白石 うらら) นักเรียนเก่งของโรงเรียน ยามาดะตื่นขึ้นมาและพบว่าเขาสลับร่างกับเธอ ทั้งสองพยายามกลับคืนร่างของพวกเขาและพบว่าการจูบทำให้เกิดการสลับร่าง ตามคำแนะนำของ โทราโนะซูเกะ มิยามูระ รองประธานสภานักเรียน พวกเขาฟื้นฟูชมรมวิจัยปรากฏการณ์เหนือธรรมชาติ มิยาบิ อิโต สาวผู้หลงใหลในปรากฏการณ์เหนือธรรมชาติ เข้าร่วมชมรมในเวลาต่อมา ชมรมพบกับ "แม่มด" อีกกลุ่มที่มีพลังพิเศษแตกต่างกัน ซึ่งสามารถปลุกพลังได้ด้วยการจูบที่ริมฝีปาก

 กระแสตอบรับ 
ภายในเดือนกุมภาพันธ์ 2017 มังงะมียอดขายมากกว่า 3.85 ล้านเล่มในญี่ปุ่น

 หมายเหตุ 

 อ้างอิง 

 แหล่งข้อมูลอื่น 
 Anime website archived as of September 22, 2019 
 Yamada-kun and the Seven Witches at Crunchyroll Manga 


หมวดหมู่:มังงะที่ตีพิมพ์ในปี พ.ศ. 2555
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2558
หมวดหมู่:ละครโทรทัศน์ญี่ปุ่นที่เค้าโครงมาจากมังงะ
หมวดหมู่:ซีรีส์อนิเมะที่สร้างจากมังงะ
หมวดหมู่:การ์ตูนญี่ปุ่นแนวฮาเร็ม
หมวดหมู่:ไลเดนฟิมส์
หมวดหมู่:การ์ตูนญี่ปุ่นแนวสุขนาฏกรรมจินตนิยม
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเหนือธรรมชาติ
หมวดหมู่:อนิเมะและมังงะเกี่ยวกับมด (บุคคล)
หมวดหมู่:เมเดียลิงก์
หมวดหมู่:วิบูลย์กิจ